CELEX: 62018TB0281
Language: lv
Date: 2019-05-06 00:00:00
Title: Lieta T-281/18: Vispārējās tiesas 2019. gada 6. maija rīkojums — ABLV Bank/ECB (Prasība atcelt tiesību aktu — Ekonomiskā un monetārā savienība — Banku savienība — Kredītiestāžu un noteiktu ieguldījumu brokeru sabiedrību vienotais noregulējuma mehānisms (VNM) — Noregulējuma procedūra, kas piemērojama gadījumā, ja vienība kļūst vai, iespējams, kļūs maksātnespējīga — Mātesuzņēmums un meitasuzņēmums — ECB paziņojums par maksātnespēju vai maksātnespējas iespējamību — Regula (ES) Nr. 806/2014 — Sagatavojoši tiesību akti — Nepārsūdzami tiesību akti — Nepieņemamība)

8.7.2019   
            
            
               LV
            
            
               Eiropas Savienības Oficiālais Vēstnesis
            
            
               C 230/47
            
         
      Vispārējās tiesas 2019. gada 6. maija rīkojums — ABLV Bank/ECB
      (Lieta T-281/18) (1)
      
      (Prasība atcelt tiesību aktu - Ekonomiskā un monetārā savienība - Banku savienība - Kredītiestāžu un noteiktu ieguldījumu brokeru sabiedrību vienotais noregulējuma mehānisms (VNM) - Noregulējuma procedūra, kas piemērojama gadījumā, ja vienība kļūst vai, iespējams, kļūs maksātnespējīga - Mātesuzņēmums un meitasuzņēmums - ECB paziņojums par maksātnespēju vai maksātnespējas iespējamību - Regula (ES) Nr. 806/2014 - Sagatavojoši tiesību akti - Nepārsūdzami tiesību akti - Nepieņemamība)
      (2019/C 230/59)
      Tiesvedības valoda — angļu
      
         Lietas dalībnieki
      
      
         Prasītāja: ABLV Bank AS (Rīga, Latvija) (pārstāvji: O. Behrends, M. Kirchner un L. Feddern, advokāti)
      
         Atbildētāja: Eiropas Centrālā Banka (pārstāvji: G. Marafioti un E. Koupepidou, pārstāvji, kam palīdz J. Rodríguez Cárcamo, advokāts)
      
         Priekšmets
      
      Prasība, kas ir pamatota ar LESD 263. pantu un ar ko tiek lūgts atcelt ECB 2018. gada 23. februāra lēmumus, ar kuriem tā atzina, ka prasītāja un tās meitasuzņēmums, ABLV Bank Luxembourg SA, kļūst vai, iespējams, kļūs maksātnespējīgi Eiropas Parlamenta un Padomes Regulas (ES) Nr. 806/2014 (2014. gada 15. jūlijs), ar ko izveido vienādus noteikumus un vienotu procedūru kredītiestāžu un noteiktu ieguldījumu brokeru sabiedrību noregulējumam, izmantojot vienotu noregulējuma mehānismu un vienotu noregulējuma fondu, un groza Regulu (ES) Nr. 1093/2010 (OV 2014, L 225, 1. lpp.), 18. panta 1. punkta izpratnē.
      
         Rezolutīvā daļa
      
      
                  1)
               
               
                  
                     Prasību noraidīt kā nepieņemamu.
                  
               
            
                  2)
               
               
                  
                     ABLV Bank AS sedz savus, kā arī atlīdzina Eiropas Centrālās bankas (ECB) tiesāšanās izdevumus.
                  
               
            
         (1)  OV C 259, 23.7.2018.